stanford-oval/wikipedia huggingface dataset:
องค์การขนส่งมวลชนกรุงเทพ
ประวัติ > ตราสัญลักษณ์

ตราสัญลักษณ์ของ บริษัท มหานครขนส่ง จำกัด และ ขสมก. (พ.ศ. 2518-พ.ศ. 2535)
ตราสัญลักษณ์ของ ขสมก. (พ.ศ. 2535-2557) (ด้านซ้ายของรถโดยสาร)
ตราสัญลักษณ์ของ ขสมก. (พ.ศ. 2535-2557) (ด้านขวาของรถโดยสาร)
ตราสัญลักษณ์ของ ขสมก. (พ.ศ. 2557-ปัจจุบัน) (ด้านซ้ายของรถโดยสาร)
ตราสัญลักษณ์ของ ขสมก. (พ.ศ. 2557-ปัจจุบัน) (ด้านขวาของรถโดยสาร)
องค์การขนส่งมวลชนกรุงเทพ ใช้ตราสัญลักษณ์มาแล้วสามรูปแบบ กล่าวคือ นับแต่เริ่มก่อตั้งบริษัท มหานครขนส่ง จำกัด ในปี พ.ศ. 2518 ใช้ตราสัญลักษณ์เป็นภาพวงกลม ซึ่งมีเส้นรอบวง เป็นสีแดงขอบหนา มีแถบรูปหกเหลี่ยมสีน้ำเงินเข้มคาดทับ ตามแนวขวางในส่วนกลางของวงกลม บนแถบดังกล่าว มีตัวอักษรสีขาวเป็นชื่อบริษัทว่า มหานครขนส่ง เมื่อเปลี่ยนรูปแบบมาเป็นองค์การฯ ก็เปลี่ยนข้อความบนแถบเป็นชื่อ องค์การขนส่งมวลชนกรุงเทพ โดยใช้มาจนถึงวันที่ 30 กันยายน พ.ศ. 2535 จึงเปลี่ยนไปใช้ตราสัญลักษณ์ใหม่ (อย่างไม่เป็นทางการ) เป็นภาพวงรีสีเขียวขอบหนา ปลายทั้งสองวางตามแนวบนขวาไปล่างซ้าย มีอักษรย่อขององค์การฯ ขสมก สีน้ำเงิน เอนไปทางขวา คาดทับตามแนวขวางในส่วนกลางของวงรี เนื่องจากแบบเดิม มีลักษณะคล้ายกับ ตราสัญลักษณ์ของรถไฟใต้ดินลอนดอน โดยเริ่มปรากฏบนรถโดยสารบางส่วน ตั้งแต่วันที่ 1 ตุลาคม ปีเดียวกัน หลังจากนั้น ขสมก.ก็ทยอยเปลี่ยนตราสัญลักษณ์ ที่แสดงบนรถโดยสาร กระทั่งราวต้นปี พ.ศ. 2536 จึงดำเนินการแล้วเสร็จอย่างสมบูรณ์ และจึงเริ่มใช้ตราสัญลักษณ์นี้อย่างเป็นทางการ โดยใช้ตราสัญลักษณ์รูปแบบดังกล่าว มาจนถึงวันที่ 30 กันยายน พ.ศ. 2557[ต้องการอ้างอิง]
ต่อมาในวันที่ 27 สิงหาคม พ.ศ. 2557 ขสมก จัดโครงการประกวด ออกแบบตราสัญลักษณ์ และสีตัวถังรถประจำทางใหม่ เพื่อเปลี่ยนแปลงภาพลักษณ์ขององค์การฯ ให้ทันสมัย รองรับการเข้าสู่ประชาคมเศรษฐกิจอาเซียน รวมถึงให้สอดคล้องกับวิสัยทัศน์ และภารกิจขององค์การฯ โดยเปิดโอกาสให้ประชาชนทั่วไปมีส่วนร่วม ซึ่งแบบของกิตติบดี บัวหลวงงาม ชนะเลิศในการประกวดดังกล่าว โดยทาง ขสมก ประกาศใช้ตราสัญลักษณ์ใหม่นี้ ตั้งแต่วันครบรอบ 38 ปีแห่งการสถาปนาองค์การฯ คือวันที่ 1 ตุลาคม พ.ศ. 2557 เป็นต้นไป โดยตราสัญลักษณ์นี้ได้ปรากฏให้สาธารณชนเห็นอย่างโจ่งแจ้งในช่วงกลางปี 2558
รถโดยสารครีมแดง ขสมก. สมัยใช้ตราสัญลักษณ์แบบแรกในปี 2534
รถโดยสารครีมแดง ขสมก. สมัยใช้ตราสัญลักษณ์แบบที่ 2 (แบบภาษาไทย) ในปี 2552
รถโดยสารครีมแดง ขสมก. สมัยใช้ตราสัญลักษณ์แบบที่ 2 (แบบภาษาอังกฤษ) ในปี 2552
รถโดยสารครีมแดง ขสมก. ในช่วงปีแรกหลังเปลี่ยนตราสัญลักษณ์แบบล่าสุดในปี 2558
อย่างไรก็ดี ตั้งแต่วันที่ 23 สิงหาคม พ.ศ. 2567 ขสมก. มีการเปลี่ยนเครื่องหมายหน่วยงานที่แสดงในเอกสารราชการและประกาศต่างๆ โดยใช้ "เครื่องหมายตราองค์การ" แทนตราสัญลักษณ์ (แบบที่ 3) เพื่อความเหมาะสมและเป็นทางการมากขึ้น
โดยเครื่องหมายตราองค์การดังกล่าว เป็นเครื่องหมายรูปล้อปีก ภายใต้อุณาโลมครอบมงกุฎรัศมียอด ภายใต้ล้อมีตัวอักษร "องค์การขนส่งมวลชนกรุงเทพ" ซึ่งมีแบบปรากฎไว้ในราชกิจจานุเบกษา ในเรื่องข้อบังคับเครื่องแบบพนักงาน ขสมก. พ.ศ. 2543 เดิมตรานี้จะติดอยู่บนหมวกของสายตรวจพิเศษ โดยยังคงใช้งานตราสัญลักษณ์ (แบบที่ 3) สำหรับสื่อสารทั่วไปกับประชาชนตามปกติ
เส้นทางเดินรถโดยสารประจำทาง

บทความหลัก: รายการเส้นทางเดินรถโดยสารประจำทางในเขตพื้นที่กรุงเทพมหานครและปริมณฑล
การเดินรถโดยสารประจำทางในกรุงเทพมหานครและปริมณฑลในปัจจุบัน แบ่งเป็นเส้นทางรถโดยสารขององค์การขนส่งมวลชนกรุงเทพเอง ทั้งหมด 8 เขตการเดินรถ จำนวน 123 เส้นทาง, เส้นทางรถโดยสารร่วมบริการ จำนวน 115 เส้นทาง และเส้นทางที่มีรถโดยสารขององค์การขนส่งมวลชนกรุงเทพ และรถโดยสารประจำทางร่วมบริการ ให้บริการร่วมกัน จำนวน 25 เส้นทาง รวมทั้งหมด 213 เส้นทาง โดยเริ่มให้บริการประจำวัน ตั้งแต่ราว 03:30-05:00 น. และยุติการให้บริการประจำวัน ตั้งแต่ราว 21:00-00:00 น. นอกจากนี้ ยังมีรถให้บริการตลอดคืน ซึ่งจะคิดค่าธรรมเนียมเพิ่มจากปกติ
อัตราค่าโดยสาร

การจัดเก็บอัตราค่าโดยสารรถประจำทางขององค์การขนส่งมวลชนกรุงเทพ มี 2 รูปแบบหลัก ซึ่งคณะกรรมการควบคุมการขนส่งทางบกกลาง เป็นผู้กำหนดขึ้น นอกจากนี้ ยังมีค่าธรรมเนียมสำหรับบริการพิเศษ เช่นรถที่ใช้ทางพิเศษ หรือรถบริการตลอดคืน
อัตราค่าโดยสาร > อัตราค่าโดยสารรถธรรมดา

| ประเภทรถ | สีรถ | ราคา (บาท)> มาตรฐาน | ราคา (บาท)> ขึ้นทางด่วน | ราคา (บาท)> บริการตลอดคืน | ปรับราคา (บาท)> ลดหย่อน/บัตรสวัสดิการแห่งรัฐ | หมายเหตุ |
| --- | --- | --- | --- | --- | --- | --- |
| รถโดยสารประจำทางสีครีม-แดง |  | 8.00 | 10.00 | 9.50 | 4.00 |  |
| ประเภทรถ | สีรถ | สาย | ราคา (บาท)> มาตรฐาน | ราคา (บาท)> ลดหย่อน | หมายเหตุ |
| --- | --- | --- | --- | --- | --- |
| รถโดยสารประจำทางสีครีม-แดง |  | 207 (3-21) | 10.00 | 5.00 | เดินรถแทนเอกชนในเส้นทางปฏิรูปตามคำสั่งกรมขนส่งทางบก จึงใช้อัตราค่าธรรมเนียมตามที่กรมขนส่งทางบกกำหนด |
อัตราค่าโดยสาร > อัตราค่าโดยสารรถปรับอากาศ

| ประเภทรถ | สีรถ | ราคามาตรฐาน (บาท)> 4 กม. | ราคามาตรฐาน (บาท)> 8 กม. | ราคามาตรฐาน (บาท)> 12 กม. | ราคามาตรฐาน (บาท)> 16 กม. | ราคามาตรฐาน (บาท)> 20 กม. | ราคามาตรฐาน (บาท)> 24 กม. | ราคามาตรฐาน (บาท)> 28 กม. | ราคามาตรฐาน (บาท)> 28 กม. ขึ้นไป | ปรับราคา (บาท)> ขึ้นทางด่วน | ปรับราคา (บาท)> ลดหย่อน/บัตรสวัสดิการแห่งรัฐ | หมายเหตุ |
| --- | --- | --- | --- | --- | --- | --- | --- | --- | --- | --- | --- | --- |
| รถโดยสารประจำทางปรับอากาศสีครีม-นํ้าเงิน |  | 12.00 | 12.00 | 14.00 | 16.00 | 18.00 | 20.00 | 20.00 | 20.00 | เพิ่ม 2.00 | ลด 4.00 |  |
| รถโดยสารประจำทางปรับอากาศสีส้ม (ยูโรทู) |  | 13.00 | 15.00 | 17.00 | 19.00 | 21.00 | 23.00 | 25.00 | 25.00 | เพิ่ม 2.00 | ลด 4.00 |  |
| รถโดยสารประจำทางปรับอากาศสีฟ้า (ใช้แก๊สธรรมชาติ) |  | 15.00 | 20.00 | 20.00 | 20.00 | 25.00 | 25.00 | 25.00 | 25.00 | เพิ่ม 2.00 | ลด 4.00 |  |
| ประเภทรถ | สีรถ | สาย | ราคามาตรฐาน (บาท)> 4 กม. | ราคามาตรฐาน (บาท)> 8 กม. | ราคามาตรฐาน (บาท)> 12 กม. | ราคามาตรฐาน (บาท)> 16 กม. | ราคามาตรฐาน (บาท)> 20 กม. | ราคามาตรฐาน (บาท)> 24 กม. | ราคามาตรฐาน (บาท)> 28 กม. | ราคามาตรฐาน (บาท)> 28 กม. ขึ้นไป | ปรับราคา (บาท)> ขึ้นทางด่วน | ปรับราคา (บาท)> ลดหย่อน/บัตรสวัสดิการแห่งรัฐ | หมายเหตุ |
| --- | --- | --- | --- | --- | --- | --- | --- | --- | --- | --- | --- | --- | --- |
| รถโดยสารประจำทางปรับอากาศสีส้ม (ยูโรทู) |  | Y70E (4-70E) | 14.00 | 16.00 | 18.00 | 20.00 | 22.00 | 24.00 | 26.00 | 26.00 | เพิ่ม 2.00 | ลด 4.00 | เดินรถแทนเอกชนในเส้นทางปฏิรูปตามคำสั่งกรมขนส่งทางบก จึงใช้อัตราค่าธรรมเนียมตามที่กรมขนส่งทางบกกำหนด |
อัตราค่าโดยสาร > อัตราค่าโดยสารเส้นทางเข้าท่าอากาศยาน

เส้นทาง A และ S ราคาตามตารางด้านล่างดังต่อไปนี้
อัตราค่าโดยสาร > อัตราค่าโดยสารเส้นทางเข้าท่าอากาศยาน > ท่าอากาศยานดอนเมือง

| สายที่ | จุดเริ่มต้น | จุดสิ้นสุด | ราคามาตรฐาน (บาท)>   เส้นทางปกติ | ราคามาตรฐาน (บาท)> เข้าท่าอากาศยาน | ปรับราคา (บาท)> ลดหย่อน/บัตรสวัสดิการแห่งรัฐ | หมายเหตุ |
| --- | --- | --- | --- | --- | --- | --- |
| A1  (1) |  ท่าอากาศยานดอนเมือง | สถานีขนส่งผู้โดยสารกรุงเทพฯ (จตุจักร) | 15-20 บ. | 30 บ. |  |  |
| A2  (1) |  ท่าอากาศยานดอนเมือง | อนุสาวรีย์ชัยสมรภูมิ (เกาะดินแดง) | 15 บ. | 30 บ. |  |  |
| A3  (1) |  ท่าอากาศยานดอนเมือง | สวนลุมพินี | 15-20 บ. | 50 บ. |  |  |
| A4  (1) |  ท่าอากาศยานดอนเมือง | สนามหลวง | 15-20 บ. | 50 บ. |  |  |
อัตราค่าโดยสาร > อัตราค่าโดยสารเส้นทางเข้าท่าอากาศยาน > ท่าอากาศยานสุวรรณภูมิ

| สายที่ | จุดเริ่มต้น | จุดสิ้นสุด | ราคามาตรฐาน (บาท)>   เส้นทางปกติ | ราคามาตรฐาน (บาท)>   เส้นทางปกติ (ยูโรทู) | ราคามาตรฐาน (บาท)> เข้าท่าอากาศยาน | ปรับราคา (บาท)> ลดหย่อน/บัตรสวัสดิการแห่งรัฐ | หมายเหตุ |
| --- | --- | --- | --- | --- | --- | --- | --- |
| S1  (3) |  ท่าอากาศยานสุวรรณภูมิ | สนามหลวง | 15-20 บ. | 13-15 บ. | 60 บ. |  |  |
รถโดยสารประจำ​ทาง

การจัดซื้อ/เช่ารถโดยสารประจำทาง ต้องผ่านกระบวนการทางราชการตามขั้นตอน เช่น รับนโยบายจากรัฐมนตรีว่าการกระทรวงคมนาคม ผ่านการอนุมัติจากสำนักงานสภาพัฒนาการเศรษฐกิจและสังคมแห่งชาติ ผ่านการอนุมัติจากคณะกรรมการนโยบายรัฐวิสาหกิจ และผ่านการอนุมัติจากคณะรัฐมนตรี ทำให้การจัดหารถโดยสารประจำทางมาให้บริการประชาชนเป็นไปด้วยความล่าช้าอย่างมาก
รถโดยสารประจำ​ทาง > หมายเลขข้างรถโดยสาร

รถโดยสารประจำทางทุกคัน จะแสดงหมายเลขข้างรถไว้ให้เห็นเด่นชัด ซึ่งรถโดยสารธรรมดาจะแสดงไว้ 5 แห่งคือ กันชนหน้า, ตัวถังด้านซ้าย, ตัวถังด้านขวา, กระจกหลังรถ และกันชนหลัง ส่วนรถโดยสารปรับอากาศจะแสดงไว้เพียง 4 แห่ง เช่นเดียวกับที่แสดงในรถโดยสารธรรมดา ยกเว้นไม่แสดงที่กันชนหลัง โดยมีสองรูปแบบ คือชนิด 4 หลัก (ข-AXXX) และชนิด 5 หลัก (ข-AAXXX) โดยมีความหมายตามคำอธิบายต่อไปนี้
“ข” คือเขตการเดินรถที่รถสังกัดอยู่
“A” (ในชนิด 4 หลัก) หรือ “AA” (ในชนิด 5 หลัก) คือรุ่นของรถ (ดูรายละเอียดที่ตารางในหัวข้อถัดไป หรือที่บทความรายการเส้นทางเดินรถโดยสารประจำทางในกรุงเทพมหานครและปริมณฑล)
“XXX” คือ ลำดับที่ของรถ
เช่นชนิด 4 หลักว่า 7-3077 มีความหมายคือ รถโดยสารคันดังกล่าว สังกัดอยู่เขตการเดินรถที่ 7 เป็นรถโดยสารประจำทางปรับอากาศสีครีม-น้ำเงิน ยี่ห้อ Isuzu รุ่น CQA650 A/T คันที่ 77 หรือชนิด 5 หลักว่า 2-70235 มีความหมายคือ รถโดยสารคันดังกล่าว สังกัดอยู่เขตการเดินรถที่ 2 เป็นรถโดยสารประจำทางปรับอากาศ สีฟ้า ยี่ห้อ BONLUCK รุ่น JXK6120L-NGV-01 คันที่ 235
รถโดยสารประจำ​ทาง > จำนวนรถโดยสารประจำทาง > รถโดยสารประจำทางธรรมดา

| ยี่ห้อ | รุ่น | ปีที่เริ่มให้บริการ | จำนวนรถที่ให้บริการ | เขตการเดินรถที่ให้บริการ> 1 | เขตการเดินรถที่ให้บริการ> 2 | เขตการเดินรถที่ให้บริการ> 3 | เขตการเดินรถที่ให้บริการ> 4 | เขตการเดินรถที่ให้บริการ> 5 | เขตการเดินรถที่ให้บริการ> 6 | เขตการเดินรถที่ให้บริการ> 7 | เขตการเดินรถที่ให้บริการ> 8 | หมายเลขข้างรถ | สถานะ | หมายเหตุ |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Hino | AK176 | 2534 | 490 | 58 | — | 156 | 102 | 174 | — | — | — | 40XXX | ให้บริการ |  |
| Isuzu | MT111QB | 2534 | 529 | 123 | — | — | — | — | 171 | 205 | 30 | 50XXX | ให้บริการ |  |
| Mitsubishi Fuso | RP118 | 2534 | 500 | — | 214 | — | 111 | — | — | — | 175 | 80XXX | ให้บริการ | 1 was renovated in 2016 (8-80040) |
| รวม | รวม | รวม | 1,519 | 181 | 214 | 156 | 213 | 174 | 171 | 205 | 205 |  |  |  |
รถโดยสารประจำ​ทาง > จำนวนรถโดยสารประจำทาง > รถโดยสารประจำทางปรับอากาศ

| ยี่ห้อ | รุ่น | ปีที่เริ่มให้บริการ | จำนวนรถที่ให้บริการ | เขตการเดินรถที่ให้บริการ> 1 | เขตการเดินรถที่ให้บริการ> 2 | เขตการเดินรถที่ให้บริการ> 3 | เขตการเดินรถที่ให้บริการ> 4 | เขตการเดินรถที่ให้บริการ> 5 | เขตการเดินรถที่ให้บริการ> 6 | เขตการเดินรถที่ให้บริการ> 7 | เขตการเดินรถที่ให้บริการ> 8 | หมายเลขข้างรถ | สถานะ | หมายเหตุ |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Hino | HU3KSKL | 2538 | 79 | — | 24 | — | 55 | — | — | — | — | 40XX | ให้บริการ |  |
| Isuzu | CQA650 A/T | 2538 | 100 | 15 | — | — | — | — | — | 85 | — | 3XXX | ให้บริการ |  |
| Hino | RU1JSSL | 2541 | 198 | 7 | 34 | 61 | 40 | 56 | — | — | — | 44XXX | ให้บริการ |  |
| Isuzu | LV223S | 2541 | 200 | 18 | — | — | — | — | 55 | 69 | 58 | 55XXX | ให้บริการ |  |
| Hino | RU1JSSL | 2544 | 125 | 41 | 12 | 47 | 7 | 18 | — | — | — | 45XXX | ให้บริการ |  |
| Isuzu | LV423R | 2544 | 123 | 5 | — | — | — | — | 100 | 12 | 6 | 56XXX | ให้บริการ |  |
| Daewoo | BH115H | 2544 | 16 | — | — | — | — | — | — | — | 16 | 67001-67060 | ให้บริการ |  |
| Daewoo | BH115 | 2544 | 36 | — | — | — | — | — | — | — | 36 | 67061-67250 | ให้บริการ | 1 was renovated in 2016 (8-67132) |
| Bonluck | JXK6120L-NGV-01 | 2561 | 486 | 123 | 105 | 108 | — | 150 | — | — | — | 70XXX | ให้บริการ |  |
| Hino | HU2ASKP-VJT | 2563 | 1 | 1 | — | — | — | — | — | — | — | 46001 | ให้บริการ | บริจาคจาก JICA |
| รวม | รวม | รวม | 1,364 | 210 | 175 | 216 | 102 | 224 | 155 | 166 | 116 |  |  |  |
รถโดยสารประจำ​ทาง > ระเบียงภาพรถโดยสารประจำทาง

รถประจำทางธรรมดา สีครีม-แดง
Hino AK176
รถประจำทางธรรมดา สีครีม-แดง
Isuzu MT111QB
รถประจำทางธรรมดา สีครีม-แดง
Mitsubishi Fuso RP118
รถประจำทางธรรมดา สีครีม-แดง
Mitsubishi Fuso RP118 (ปรับปรุงสภาพ)
รถประจำทางปรับอากาศ สีครีม-น้ำเงิน
Hino HU3KSKL
รถประจำทางปรับอากาศ สีครีม-น้ำเงิน
Isuzu CQA650A/T
รถประจำทางปรับอากาศ สีส้ม (ยูโรทู)
Hino RU1JSSL
รถประจำทางปรับอากาศ สีส้ม (ยูโรทู)
Hino RUJSSL (ปรับปรุงสภาพ)
รถประจำทางปรับอากาศ สีส้ม (ยูโรทู)
Isuzu LV223S
รถประจำทางปรับอากาศ สีส้ม (ยูโรทู)
Isuzu LV423R
รถประจำทางปรับอากาศ สีส้ม (ยูโรทู)
Daewoo BH115H
รถประจำทางปรับอากาศ สีส้ม (ยูโรทู)
Daewoo BH115
รถประจำทางปรับอากาศ สีเขียว-ขาว
Daewoo BH115 (ปรับปรุงสภาพ)
รถประจำทางปรับอากาศ สีฟ้า (ใช้ก๊าซธรรมชาติ)
Bonluck JXK6120L-NGV-01
รถประจำทางปรับอากาศ สีฟ้า (ไฮบริด)
Hino HU2ASKP-VJT
เขตการเดินรถ > พื้นที่ที่รับผิดชอบของแต่ละเขตการเดินรถ

เขตการเดินรถที่ 1 คือ พื้นที่ตอนเหนือของกรุงเทพและจังหวัดปทุมธานี ได้แก่ พื้นที่ฝั่งตะวันออกของอำเภอเมืองปทุมธานี อำเภอคลองหลวง อำเภอธัญบุรีและอำเภอลำลูกกา จังหวัดปทุมธานี เขตดอนเมือง เขตบางเขน เขตหลักสี่ และ เขตสายไหม กรุงเทพมหานคร
เขตการเดินรถที่ 2 คือ พื้นที่ตะวันออกของกรุงเทพ ได้แก่ เขตมีนบุรี เขตคลองสามวา เขตหนองจอก เขตลาดกระบัง เขตสวนหลวง เขตสะพานสูง เขตคันนายาวและเขตบึงกุ่ม กรุงเทพมหานคร
เขตการเดินรถที่ 3 คือ พื้นที่จังหวัดสมุทรปราการฝั่งตะวันออกและบางพื้นที่ตอนใต้ของกรุงเทพ ได้แก่ อำเภอเมืองสมุทรปราการ อำเภอบางพลี อำเภอบางเสาธงและพื้นที่ฝั่งตะวันออกของอำเภอพระประแดง จังหวัดสมุทรปราการ เขตบางนา เขตพระโขนงและเขตประเวศ กรุงเทพมหานคร
เขตการเดินรถที่ 4 คือ พื้นที่ใจกลางเมืองกรุงเทพตอนล่าง ได้แก่ เขตคลองเตย เขตวัฒนา เขตปทุมวัน เขตสาทร เขตบางคอแหลม เขตยานนาวา เขตสัมพันธวงศ์ เขตบางรักและพื้นที่ตอนล่างของเขตห้วยขวาง กรุงเทพมหานคร
เขตการเดินรถที่ 5 คือ พื้นที่กรุงเทพฯฝั่งธนบุรีตอนล่าง ฝั่งตะวันตกของจังหวัดสมุทรปราการและบางส่วนของจังหวัดสมุทรสาคร ได้แก่ อำเภอเมืองสมุทรสาคร จังหวัดสมุทรสาคร พื้นที่อำเภอพระสมุทรเจดีย์และพื้นที่ฝั่งตะวันตกของอำเภอพระประแดง จังหวัดสมุทรปราการ เขตธนบุรี เขตคลองสาน เขตจอมทอง เขตบางบอน เขตบางขุนเทียน เขตทุ่งครุและเขตราษฎร์บูรณะ กรุงเทพมหานคร
เขตการเดินรถที่ 6 คือ พื้นที่กรุงเทพฝั่งธนบุรีตอนบน บางส่วนของจังหวัดสมุทรสาครและจังหวัดนครปฐม ได้แก่ อำเภอพุทธมณฑล อำเภอสามพรานและอำเภอนครชัยศรี จังหวัดนครปฐม อำเภอกระทุ่มแบน จังหวัดสมุทรสาคร เขตหนองแขม เขตบางแค เขตบางกอกน้อย เขตบางกอกใหญ่ เขตภาษีเจริญ เขตตลิ่งชันและเขตทวีวัฒนา กรุงเทพมหานคร
เขตการเดินรถที่ 7 คือ พื้นที่ตะวันตกเฉียงเหนือ ของกรุงเทพ เกาะรัตนโกสินทร์ จังหวัดนนทบุรีทั้งจังหวัดและบางพื้นที่ของจังหวัดปทุมธานีได้แก่ อำเภอเมืองนนทบุรี อำเภอปากเกร็ด อำเภอบางกรวย อำเภอบางใหญ่ อำเภอบางบัวทองและอำเภอไทรน้อย จังหวัดนนทบุรี ฝั่งตะวันตกของอำเภอเมืองปทุมธานี จังหวัดปทุมธานี เขตบางซื่อ เขตบางพลัด เขตพระนคร เขตดุสิตและเขตป้อมปราบศัตรูพ่าย กรุงเทพมหานคร
เขตการเดินรถที่ 8 คือ พื้นที่ใจกลางเมืองกรุงเทพฯตอนบน ได้แก่ เขตจตุจักร เขตดินแดง เขตพญาไท เขตราชเทวี เขตลาดพร้าว เขตวังทองหลาง เขตบางกะปิและพื้นที่ตอนบนของเขตห้วยขวาง กรุงเทพมหานคร
เขตการเดินรถที่ให้บริการเส้นทางบางส่วนในพื้นที่ปริมณฑล
เขตการเดินรถที่ 1 ให้บริการเส้นทางบางส่วนในพื้นที่อำเภอเมืองนนทบุรี จังหวัดนนทบุรี และอำเภอบางพลี จังหวัดสมุทรปราการ
เขตการเดินรถที่ 2 ให้บริการเส้นทางบางส่วนในพื้นที่อำเภอบางพลี จังหวัดสมุทรปราการ อำเภอคลองหลวง อำเภอธัญบุรี และอำเภอลำลูกกา จังหวัดปทุมธานี
เขตการเดินรถที่ 4 ให้บริการเส้นทางบางส่วนในพื้นที่อำเภอบางกรวย จังหวัดนนทบุรี และอำเภอบางพลี จังหวัดสมุทรปราการ
เขตการเดินรถที่ 5 ให้บริการเส้นทางบางส่วนในพื้นที่ อำเภอเมืองสมุทรปราการ จังหวัดสมุทรปราการ
เขตการเดินรถที่ 6 ให้บริการเส้นทางบางส่วนในพื้นที่อำเภอเมืองนนทบุรี อำเภอปากเกร็ด จังหวัดนนทบุรี และอำเภอพระประแดง จังหวัดสมุทรปราการ
เขตการเดินรถที่ 8 ให้บริการเส้นทางบางส่วนในพื้นที่อำเภอเมืองนนทบุรี จังหวัดนนทบุรี
เขตการเดินรถ > กลุ่มงานปฏิบัติการเดินรถ

องค์การขนส่งมวลชนกรุงเทพ มีการแบ่งพื้นที่การรับผิดชอบเส้นทางรถประจำทางออกเป็น 8 เขตพื้นที่ โดยแต่ละเขตจะมีกลุ่มงานปฏิบัติการเดินรถอยู่ทั้งหมด 3 กลุ่มด้วยกัน (มีตัวย่อ คือ กปด.) แบ่งตามที่ตั้งอู่เก็บรถโดยสารประจำทาง โดยจะมีการกำหนดตัวเลขกลุ่มโดยนำเลขกลุ่มงานปฏิบัติการเดินรถขึ้นก่อน ตามด้วยเลขประจำเขต เช่น อู่มีนบุรี คือ กลุ่มงานปฏิบัติการเดินรถที่ 12 (กปด.12) โดยมีการแบ่งส่วนงานไว้ ดังนี้
| เขตการเดินรถที่ | สึประจำเขตการเดินรถ | 1 | 2 | 3 |
| --- | --- | --- | --- | --- |
| 1 |  | บางเขน | ธรรมศาสตร์ (ศูนย์รังสิต) | รังสิต |
| 2 |  | มีนบุรี | สวนสยาม (ที่ตั้งฝ่ายการเดินรถเอกชนร่วมบริการ) | สวนสยาม (ที่ตั้งฝ่ายการเดินรถเอกชนร่วมบริการ) |
| 3 |  | ปู่เจ้าสมิงพราย ใต้ทางด่วนบางพลี-สุขสวัสดิ์ (ช้างเอราวัณ 2) | ฟาร์มจระเข้ฯ | เมกาบางนา แพรกษาบ่อดิน |
| 4 |  | คลองเตย | ใต้ทางด่วนสาธุประดิษฐ์ | พระราม 9 |
| 5 |  | ราชประชา | กัลปพฤกษ์ | แสมดำ แสมดำ-เติมก๊าซ |
| 6 |  | วัดไร่ขิง | บรมราชชนนี | บรมราชชนนี |
| 7 |  | เทศบาลบางบัวทอง บางบัวทอง (บัวทองเคหะ) | ท่าอิฐ | ท่าอิฐ |
| 8 |  | กำแพงเพชร หมอชิต 2 (ไม่เก็บรถ สำหรับเติมน้ำมัน) | ใต้ทางด่วนรามอินทรา | สวนสยาม |
ตัวอักษรที่เล็กลง หมายถึง อู่ย่อยในสังกัดของกลุ่มงานปฏิบัติการเดินรถ ตัวอักษรเข้ม หมายถึง ที่ตั้งสำนักงานเขตการเดินรถ
เขตการเดินรถ > กลุ่มงานปฏิบัติการเดินรถ > อู่รถโดยสารประจำทางที่ยุบเลิกไป

| กปด>  | อู่ | วันสิ้นสุดสัญญาเช่า | ประวัติ |
| --- | --- | --- | --- |
| กปด.31 | รังสิต (เดิม) | 24 พฤศจิกายน 2557 | อยู่พื้นที่เดียวกัน อู่รังสิตเดิมอยู่เหนือสุด อู่ประชาธิปัตย์อยู่ตรงกลาง อู่เพิ่มภูมิอยู่ใต้สุดมีถนนคั่น ต่อมายุบรวมอู่รังสิตเดิมและอู่ประชาธิปัตย์เป็นพื้นที่เดียวกันเป็นอู่รังสิตในปัจจุบัน อู่เพิ่มภูมิ ชื่ออู่มีที่มาจาก บริษัท เพิ่มภูมิ จำกัด เจ้าของพื้นที่ ยกเลิกการเช่าพื้นที่ |
| กปด.31 | ประชาธิปัตย์ | 24 พฤศจิกายน 2557 | อยู่พื้นที่เดียวกัน อู่รังสิตเดิมอยู่เหนือสุด อู่ประชาธิปัตย์อยู่ตรงกลาง อู่เพิ่มภูมิอยู่ใต้สุดมีถนนคั่น ต่อมายุบรวมอู่รังสิตเดิมและอู่ประชาธิปัตย์เป็นพื้นที่เดียวกันเป็นอู่รังสิตในปัจจุบัน อู่เพิ่มภูมิ ชื่ออู่มีที่มาจาก บริษัท เพิ่มภูมิ จำกัด เจ้าของพื้นที่ ยกเลิกการเช่าพื้นที่ |
| กปด.31 | เพิ่มภูมิ | 24 พฤศจิกายน 2557 | อยู่พื้นที่เดียวกัน อู่รังสิตเดิมอยู่เหนือสุด อู่ประชาธิปัตย์อยู่ตรงกลาง อู่เพิ่มภูมิอยู่ใต้สุดมีถนนคั่น ต่อมายุบรวมอู่รังสิตเดิมและอู่ประชาธิปัตย์เป็นพื้นที่เดียวกันเป็นอู่รังสิตในปัจจุบัน อู่เพิ่มภูมิ ชื่ออู่มีที่มาจาก บริษัท เพิ่มภูมิ จำกัด เจ้าของพื้นที่ ยกเลิกการเช่าพื้นที่ |
| กปด.32 | ศรีนครินทร์ | 2553-2554 | เนื่องจากหมดสัญญาเช่าพื้นที่ |
| กปด.13 | สำโรง | 1 พฤษภาคม 2556 | เนื่องจากหมดสัญญาเช่าพื้นที่ |
| กปด.23 | บางพลี | 2566 | เนื่องจากเพื่อทดแทนอู่ฟาร์มจระเข้ฯ  เลิกใช้งาน เนื่องจากไกลจากเส้นทางเดินรถทั้งหมด |
| กปด.33 | สายลวด | 1 เมษายน 2556 | เนื่องจากหมดสัญญาเช่าพื้นที่ |
| กปด.33 | แพรกษา (เดิม) | 21 เมษายน 2559 | เนื่องจากหมดสัญญาเช่าพื้นที่ |
| กปด.33 | เพชรงาม | 2546-2547 | เนื่องจากหมดสัญญาเช่าพื้นที่ |
| กปด.25 | ธารทิพย์ | 25 กุมภาพันธ์ 2560 | เนื่องจากหมดสัญญาเช่าพื้นที่ |
| กปด.16 | วัดม่วง | 31 สิงหาคม 2555 | เนื่องจากหมดสัญญาเช่าพื้นที่ |
| กปด.26 กปด.36 | พุทธมณฑลสาย 2 | 31 มีนาคม 2562 | เนื่องจากหมดสัญญาเช่าพื้นที่ |
|  | ศรีย่าน | ไม่ทราบปี |  |
| กปด.27 | นครอินทร์ | 15 กันยายน 2564 | เลิกใช้งานเนื่องจากเจ้าของพื้นที่เดิมฟ้องร้องขอคืนพื้นที่จากกรมทางหลวงชนบทจากการใช้ประโยชน์จากพื้นที่เวนคืนไม่หมด |
| กปด.37 | ตลาด อ.ต.ก. 3 | 2557 | เนื่องจากหมดสัญญาเช่าพื้นที่ |
| กปด.37 | ศรีณรงค์ | สิงหาคม 2555 | เนื่องจากหมดสัญญาเช่าพื้นที่ |
| กปด.37 | ไทรน้อย (หนองเชียงโคต) | 15 เมษายน 2564 | เริ่มใช้งาน 30 กันยายน 2562 เนื่องจากเพื่อทดแทนอู่ท่าอิฐ เลิกใช้งานเนื่องจากไกลจากเส้นทางเดินรถทั้งหมด กลับไปใช้งานอู่ท่าอิฐ |
|  | ห้วยขวาง | 2546-2547 |  |
| กปด.28 กปด.38 | โพธิ์แก้ว | 30 กันยายน 2554 | เนื่องจากหมดสัญญาเช่าพื้นที่ |
บริการวิทยุกระจายเสียงบนรถประจำทาง

ในอดีต องค์การขนส่งมวลชนกรุงเทพ ดำเนินโครงการวิทยุกระจายเสียงบนรถประจำทาง (Bus Sound) ร่วมกับบริษัท อาร์เอ็นที เอ็นเตอร์เทนเมนต์ จำกัด ซึ่งรับสัมปทานติดลำโพงบนรถโดยสารประจำทางของ ขสมก และถ่ายทอดเสียงจาก สถานีวิทยุกระจายเสียงแห่งประเทศไทย คลื่นความถี่ระบบเอฟเอ็ม 88.0 เมกะเฮิร์ตซ์ ซึ่งทำสัญญาสัมปทานกับบริษัท เอ-ไทม์ มีเดีย จำกัด ในเครือจีเอ็มเอ็ม แกรมมี่ และมีชื่อในขณะนั้นว่า พีคเอฟเอ็ม แต่ประสบปัญหาขาดทุน เอ-ไทม์ มีเดีย จึงถอนตัวไป และในเวลาต่อมา จึงเปลี่ยนมาถ่ายทอดเสียงจากสถานีวิทยุกระจายเสียงกองทัพบก กองพลทหารม้าที่ 2 รักษาพระองค์ คลื่นความถี่ระบบเอฟเอ็ม 103.5 เมกะเฮิร์ตซ์ ซึ่งทำสัญญาสัมปทานกับบริษัท คลิก-วีอาร์วัน จำกัด ต่อมาทางคลิก-วีอาร์วัน เจรจากับสถานีวิทยุกระจายเสียงกองทัพบก ของดการถ่ายทอดสดรายการภาคบังคับ คือรายการสยามานุสติ (06.45-07.00 น.) และรายการใต้ร่มธงไทย (18.00-19.00 น.) เพื่อให้มีเวลาออกอากาศเพิ่มอีก 1 ชั่วโมง 15 นาทีต่อวัน ซึ่งในระยะ 1-2 ปีแรก มีกิจกรรมร่วมสนุก จากเลขหน้าตั๋วรถเมล์ของ ขสมก แต่ในปัจจุบันยกเลิกโครงการไปแล้วตั้งแต่ปี 2551 หลังจากรัฐบาลในขณะนั้นเริ่มดำเนินโครงการ "รถเมล์ฟรีจากภาษีประชาชน" ปัจจุบันนี้ยังสามารถพบเห็นกล่องบัสซาวด์ได้ทั่วไปบนรถโดยสารประจำทางของ ขสมก. แต่ไม่มีการถ่ายทอดเสียงสัญญาณของสถานีวิทยุใดอีก
ดูเพิ่ม

รายการเส้นทางเดินรถโดยสารประจำทางในเขตพื้นที่กรุงเทพมหานครและปริมณฑล
รถโดยสารประจำทางในประเทศไทย
การรถไฟแห่งประเทศไทย
การรถไฟฟ้าขนส่งมวลชนแห่งประเทศไทย
รถไฟฟ้ามหานคร
รถไฟฟ้าบีทีเอส
รัฐวิสาหกิจไทย
ดาหลา บุปผา ฆาตกรรม

| ดาหลา บุปผา ฆาตกรรม |
| --- | --- |
Dalah Death and the Flowers
แนว: รหัสคดี ระทึกขวัญ ลึกลับ
บทละครโทรทัศน์: อาทิชา ตันธนวิกรัย ฤทัยวรรณ วงศ์สิรสวัสดิ์
กำกับโดย: ฐานิกา เจนเจษฎา เอลิซ่า เปียง
แสดงนำ: อุรัสยา เสปอร์บันด์ วชิรวิชญ์ วัฒนภักดีไพศาล ณภัทร วิกัยรุ่งโรจน์ ชญานิษฐ์ ชาญสง่าเวช
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 6 ​
การผลิต
ควบคุมงานสร้าง: ปราบดา หยุ่น
ความยาวตอน: 70 นาที
ออกอากาศ
สถานีโทรทัศน์: เน็ตฟลิกซ์
ออกอากาศ: 27 กุมภาพันธ์ 2568 (2568-02-27)
ดาหลา บุปผา ฆาตกรรม (อังกฤษ: Dalah Death and the Flowers) เป็นละครโทรทัศน์แนวรหัสคดี ระทึกขวัญ ลึกลับ ปี 2568 จากการกำกับของฐานิกา เจนเจษฎา และเอลิซ่า เปียง นำแสดงโดยอุรัสยา เสปอร์บันด์, วชิรวิชญ์ วัฒนภักดีไพศาล, ณภัทร วิกัยรุ่งโรจน์ และชญานิษฐ์ ชาญสง่าเวช โดยออกอากาศทางสตรีมมิ่งชื่อดังอย่างเน็ตฟลิกซ์ในวันที่ 27 กุมภาพันธ์ พ.ศ. 2568
เนื้อเรื่อง

ดาหลา บุปผา ฆาตกรรม เล่าเรื่องราวของ ดาหลา (อุรัสยา เสปอร์บันด์) นักจัดดอกไม้สาวสวยที่ได้รับมอบหมายให้จัดดอกไม้ในงานแต่งงานของ โอม อนุสรณ์ เอื้อเทพา (ณภัทร วิกัยรุ่งโรจน์) ว่าที่นายกรัฐมนตรีของไทย กับ ริสา นริสสา ตั้งสินทรัพย์ (ชญานิษฐ์ ชาญสง่าเวช) ลูกสาวของตระกูลมหาเศรษฐี แต่แล้ว โอม กลับถูกฆาตกรรมอย่างเป็นปริศนาในวันแต่งงาน ทำให้ดาหลาและทุกคนที่มีส่วนเกี่ยวข้องตกเป็นผู้ต้องสงสัย ดาหลาจึงต้องเข้าไปพัวพันกับความลับและเรื่องราวอื้อฉาวของสังคมชั้นสูงผู้ทรงอิทธิพล จนได้พบกับความลับดำมืดที่โยงใยเธอเข้าไปพบกับเรื่องราวในอดีตเกี่ยวกับตัวเธอเอง
นักแสดง

| นักแสดงหลัก> ตัวละคร | นักแสดงหลัก> นักแสดง | นักแสดงหลัก> ข้อมูลตัวละคร |
| --- | --- | --- |
| ดาหลา โรส / ดาหลา ลาร์เซน | อุรัสยา เสปอร์บันด์ | นักจัดดอกไม้สาวลูกครึ่งที่ต้องเข้าไปพัวพันและตกเป็นผู้ต้องสงสัยในคดีฆาตกรรม แท้จริงแล้วเธอคือลูกสาวของเอกสิทธิ์ ที่แม่ของเธอถูกเอกภพผู้เป็นลุงสั่งให้คนขับรถขับรถชนจนตาย |
| สรัช | วชิรวิชญ์ วัฒนภักดีไพศาล | ผู้จัดการฝ่ายต้อนรับของโรงแรมที่จัดงานแต่งงาน |
| อนุสรณ์ เอื้อเทพา (โอม) | ณภัทร วิกัยรุ่งโรจน์ | ว่าที่นายกรัฐมนตรี นักการเมืองหนุ่มอนาคตไกลจากพรรคเพื่อสังคมไทย ที่ถูกฆาตกรรมอย่างเป็นปริศนาในงานแต่งงานของตัวเอง |
| นริสสา ตั้งสินทรัพย์ (ริสา) | ชญานิษฐ์ ชาญสง่าเวช | ลูกสาวของมหาเศรษฐี และว่าที่เจ้าสาวของโอม  ที่ต้องเข้าไปพัวพันและตกเป็นผู้ต้องสงสัยในคดีฆาตกรรมว่าที่เจ้าบ่าวของตัวเอง |
นักแสดงสมทบ
| คริส ตั้งสินทรัพย์ | ภูวินทร์ ตั้งศักดิ์ยืน | นักร้องชื่อดัง ลูกชายของสุจารี หลานชายคนโตของตระกูลตั้งสินทรัพย์ |
| สุจารี ตั้งสินทรัพย์ (จิ๊บ) | พิจิกา จิตตะปุตตะ | แม่ของคริส |
| ประภา ตั้งสินทรัพย์ | มนัสนันท์ พันเลิศวงศ์สกุล | สะใภ้คนโตของตระกูลตั้งสินทรัพย์ ภรรยาของกิตติศักดิ์ และแม่ของซินซิน |
| ซินซิน ตั้งสินทรัพย์ | กิรณา พิพิธยากร | ลูกสาวของกิตติศักดิ์กับประภา ที่ถูกโอมแบล็กเมล์ |
| แพม เอื้อเทพา | แพรวา สุธรรมพงษ์ | หลานสาวของโอม เป็นคนอารมณ์ร้าย |
| เอกภพ เอื้อเทพา | รอน บรรจงสร้าง | พ่อของโอม ที่สั่งคนขับรถให้ขับรถชนแม่ของดาหลาจนตาย |
| เอกสิทธิ์ เอื้อเทพา | อัมรินทร์ นิติพน | น้องชายของเอกภพ อาของโอม และพ่อของดาหลา |
| มนตรี | ทนงศักดิ์ ศุภการ | นายตำรวจที่เข้ามาทำคดีนี้ |
| กิตติศักดิ์ ตั้งสินทรัพย์ | คุณากร เกิดพันธุ์ | สามีของประภา และพ่อของซินซิน มีความแค้นกับโอมที่มาแบล็กเมล์ลูกสาวของเขา |
| อมรา เอื้อเทพา | เดือนเต็ม สาลิตุล | แม่ของเอกภพและเอกสิทธิ์ ย่าของโอมกับแพม |
| สัญชัย | ยะสะกะ ไชยสร | หัวหน้าม็อบประท้วงคัดค้านการสร้างห้าง ที่มีความโกรธแค้นต่อตระกูลเอื้อเทพา |
คณะสถาปัตยกรรมศาสตร์ จุฬาลงกรณ์มหาวิทยาลัย

| --- | --- |
Faculty of Architecture,  Chulalongkorn University

ชื่อเดิม: แผนกสถาปัตยกรรมศาสตร์
สถาปนา: 23 พฤษภาคม พ.ศ. 2476; 91 ปีก่อน (2476-05-23)
สังกัดการศึกษา: จุฬาลงกรณ์มหาวิทยาลัย
คณบดี: ผู้ช่วยศาสตราจารย์ สรายุทธ ทรัพย์สุข
ที่อยู่: 254 ถนนพญาไท แขวงปทุมวัน เขตปทุมวัน กรุงเทพมหานคร 10330
สี:   สีน้ำตาล
มาสคอต: เสาหัวเม็ด
เว็บไซต์: www.arch.chula.ac.th

อาคารสถาปัตยกรรม 1 เมื่อปี พ.ศ. 2560
คณะสถาปัตยกรรมศาสตร์ จุฬาลงกรณ์มหาวิทยาลัย เป็น 1 ใน 4 คณะกลุ่มวิทยาศาสตร์และเทคโนโลยีแห่งจุฬาลงกรณ์มหาวิทยาลัย ตั้งอยู่ติดกับถนนพญาไท แขวงปทุมวัน เขตปทุมวัน คณะสถาปัตยกรรมศาสตร์ จุฬาลงกรณ์มหาวิทยาลัย ถือเป็นคณะสถาปัตยกรรมศาสตร์แห่งแรกของประเทศไทย ก่อตั้งขึ้นเมื่อวันที่ 23 พฤษภาคม พ.ศ. 2476 ในฐานะแผนกสถาปัตยกรรมศาสตร์ สังกัดคณะวิศวกรรมศาสตร์ และได้แยกตัวมาเป็นคณะสถาปัตยกรรมศาสตร์ เมื่อปี พ.ศ. 2482
คณะสถาปัตยกรรมศาสตร์ จุฬาลงกรณ์มหาวิทยาลัย ประกอบด้วย 6 ภาควิชาหลัก ได้แก่ ภาควิชาสถาปัตยกรรม ภาควิชาการออกแบบอุตสาหกรรม ภาควิชาเคหการ ภาควิชาการวางแผนภาคและเมือง ภาควิชาภูมิสถาปัตยกรรม และภาควิชาสถาปัตยกรรมภายใน
คณะสถาปัตยกรรมศาสตร์ จุฬาลงกรณ์มหาวิทยาลัย ได้รับการจัดอันดับให้เป็นอันดับ 1 ร่วมของไทยในสาขาสถาปัตยกรรม และสิ่งแวดล้อมสรรค์สร้าง (อันดับที่ 101 – 150 ของโลก) จากการจัดอันดับของคิวเอสแบ่งตามรายวิชา